**Генадзь Мікалаевіч Мажэйка** (нар. 11 мая 1982, Мінск, БССР, СССР) — беларускі журналіст «КП у Беларусі», палітычны зняволены. 1 кастрычніка 2021 года быў арыштаваны ў сувязі з прафесійнай дзейнасцю, беларускія і расійскія журналісты і праваабаронцы заклікалі вызваліць яго.

Біяграфія
---------

Нарадзіўся 11 мая 1982 года ў Мінску. У 2004 годзе скончыў Беларускі дзяржаўны ўніверсітэт інфарматыкі і радыёэлектронікі. З 2009 года працаваў у газеце «Комсомольская правда в Белоруссии», беларускай версіі газеты «Камсамольская праўда». У 2011 годзе заняў другое месца ў фотаконкурсе «Belarus Press Photo». Пісаў на тэмы, звязаныя з транспартам, тэхналогіямі, гісторыяй, арміяй і ваеннай тэхнікай.

У жніўні 2020 года Мажэйка асвятляў падзеі першых дзён масавых пратэстаў. У ноч з 11 на 12 жніўня 2020 года па заданні рэдакцыі працаваў у мікрараёне Серабранка ў складзе групы з чатырох журналістаў «КП у Беларусі». Нягледзячы на наяўнасць камізэлькі з надпісам «Прэса» і белай каскі, быў лёгка збіты невядомымі сілавікамі. Пазней ён успамінаў: *«Увесь наш „дыялог" суправаджаўся крыкамі і пагрозамі, штурхлямі дубінкамі па нагам, па рукам. Больш усяго дасталася нашаму кіроўцы. Ён адвярнуўся, каб адкрыць багажнік, нахіліўся, а яго пачалі біць па руках і нагах».*

28 верасня 2021 года ў кватэры на захадзе Мінска адбылася перастрэлка паміж супрацоўнікамі спецпадраздзялення КДБ «Альфа» ў цывільным і мінаком Андрэем Зельцэрам, у выніку якой загінулі Зельцэр і адзін з супрацоўнікаў КДБ. Мажэйка аператыўна падрыхтаваў заметку для сайта «КП у Беларусі», якая была апублікавана а 22 гадзіне. У працэсе напісання матэрыялу ён узяў каментар у аднакласніцы Зельцэра, якая ахарактарызавала яго станоўча. Ранкам 29 верасня сайт выдання быў заблакаваны Міністэрствам інфармацыі Беларусі без папярэдняга апавяшчэння, і верагоднай прычынай блакіроўкі называўся артыкул Мажэйкі. Таксама сайт выдання стаў недасяжны з-за мяжы. Пасля беларуская рэдакцыя «Камсамольскай праўды» адрэдагавала нататку, а затым і зусім выдаліла яе..

30 верасня 2021 года Мажэйка знаходзіўся ў Маскве, адкуль тэлефанаваў маці. 1 кастрычніка ў яго кватэры ў Мінску адбыўся ператрус, а вечарам стала вядома, што Мажэйка знаходзіцца ў цэнтры ізаляцыі правапарушальнікаў на Акрэсціна ў Мінску. Праваабарончы цэнтр «Вясна», які першым паведаміў пра арышт Мажэйкі, заявіў, што яго затрымалі ў Маскве. Пастаянная камісія па правах чалавека ў інфармацыйнай сферы Савета па правах чалавека пры Прэзідэнце Расійскай Федэрацыі  (руск.) (бел. заклікала вызваліць Мажэйку. 4 кастрычніка 2021 года прэс-сакратар прэзідэнта Расіі Дзмітрый Пяскоў пракаментаваў затрыманне, заявіўшы, што не можа адобрываць арышт журналіста за яго прафесійную дзейнасць. 4 кастрычніка 2021 года Саюз журналістаў Расіі  (укр.) (бел. заклікаў вызваліць Мажэйку.

6 кастрычніка 2021 года сумеснай заявай шасці арганізацый, сярод якіх Праваабарончы цэнтр "Вясна", Беларускі Хельсінкскі камітэт, Беларускі ПЕН-цэнтр, Мажэйка быў прызнаны палітычным зняволеным. 11 кастрычніка стала вядома, што Мажэйку прад’явілі абвінавачанні па двух артыкулах КК РБ за распальванне сацыяльнай варожасці (арт. 130) і абразу прадстаўніка ўлады (арт. 369).

23 сакавіка 2023 года Генадзя Мажэйку асудзілі да трох гадоў пазбаўлення волі.

Зноскі
------

1. 1 2 3  *Васильев, Игорь*. Кто такой Геннадий Можейко, задержанный журналист «КП»-Беларусь» (руск.).  Камсамольская праўда (2 кастрычніка 2021). Праверана 30 кастрычніка 2021.
2. ↑  Пишет о технологиях, призер фотоконкурса. Кто такой Геннадий Можейко, которого задержали после статьи про Андрея Зельцера (руск.).  ZERKALO.IO (2 кастрычніка 2021). Праверана 30 кастрычніка 2021.
3. ↑  *Можейко, Геннадий*. В Минске «битвы за маршрутку» пока не наблюдается (руск.).  Камсамольская праўда (26 лютага 2018). Праверана 30 кастрычніка 2021.
4. ↑  *Можейко, Геннадий*. Беларусь купила истребители вместо размещения российской авиабазы (руск.).  Камсамольская праўда (14 лістапада 2019). Праверана 30 кастрычніка 2021.
5. ↑  Геннадий Можейко: «Никогда не думал, что такое может происходить в моей стране» (руск.).  Press Club Belarus. Архівавана з першакрыніцы 4 кастрычніка 2021. Праверана 12 кастрычніка 2021.
6. 1 2  В Москве задержали журналиста "КП в Беларуси", который написал статью о погибшем минчанине Андрее Зельцере (руск.).  Настоящее Время (2 кастрычніка 2021). Праверана 30 кастрычніка 2021.
7. 1 2  *Новикова, Александра*. Пропал в Москве, нашелся на Окрестина Журналист «Комсомольской Правды в Беларуси» арестован после публикации статьи об убитом минчанине, стрелявшем в кагэбэшника. Главное (руск.).  Новая газета  (руск.) (бел. (2 кастрычніка 2021). Праверана 30 кастрычніка 2021.
8. 1 2  *Юшков, Михаил; Серова, Анастасия*. Пропавший журналист КП оказался в изоляторе в Минске (руск.).  РБК  (руск.) (бел. (2 кастрычніка 2021). Праверана 30 кастрычніка 2021.
9. 1 2  Союз журналистов России потребовал от Минска освободить Геннадия Можейко (руск.).  Інтэрфакс (4 кастрычніка 2021). Праверана 30 кастрычніка 2021.
10. ↑  Песков прокомментировал задержание Можейко (руск.).  РИА Новости (4 кастрычніка 2021). Праверана 30 кастрычніка 2021.
11. ↑  Заява аб прызнанні 73 чалавек, затрыманых па "справе Зельцэра", палітзняволенымі  (бел.).  Праваабарончы цэнтр «Вясна» (6 кастрычніка 2021). Архівавана з першакрыніцы 12 кастрычніка 2021. Праверана 12 кастрычніка 2021.
12. 1 2  Журналісту "КП у Беларусі" Генадзю Мажэйку выставілі абвінавачванне  (бел.).  Еўрапейскае радыё для Беларусі (11 кастрычніка 2021). Архівавана з першакрыніцы 11 кастрычніка 2021. Праверана 12 кастрычніка 2021.
13. ↑  «Праводзіў агітацыю супраць дзеючай улады». Асудзілі журналіста Генадзя Мажэйку **(нявызн.)**.  Новы Час (23 сакавіка 2023). Праверана 26 сакавіка 2023.

Спасылкі
--------

* Пишет о технологиях, призёр Пресс-фото
* Геннадий Можейко: «Никогда не думал, что такое может происходить в моей стране» — Press Club Belarus
* Старонка Генадзя Мажэйкі на сайце Праваабарончага цэнтра «Вясна»